संकटमोचक हैं माँ : मिताली की माँ को क्रिकेट की उतनी समझ नहीं है जितनी कि पिता को। लेकिन, माँ ने भी मिताली का करियर बनाने में काफी महत्वपूर्ण भूमिका निभायी है। माँ ने मिताली के लिए कई त्याग किये हैं। जीवन के सभी बड़े फैसले मिताली ने माँ की सलाह पर ही लिए हैं। मिताली बताती हैं कि जब कभी वो मानसिक रूप से परेशान होती हैं तो माँ की सलाह लेती हैं और सलाह मानने से ही उनकी परेशानी दूर होती है । मिताली जहाँ कहीं क्यों न हों समस्या के समाधान के लिए वे अपनी माँ को फोन करना नहीं भूलतीं।